runetrust/blame-folketinget-dk huggingface dataset:
Per Clausen (EL), 2009-03-10:
Hr. Michael Aastrup Jensen er da enig med mig i, at der sker det ved Lissabontraktaten, at beslutninger, som i dag træffes af Folketinget, og hvor Danmark har vetoret, overføres til EU på en sådan måde, at der fremover kan træffes flertalsafgørelser i EU.
Leila Stockmarr (EL), 2025-04-22:
Så det giver jo ikke nogen mening, at der er nogle vigtige aktører, der har en viden, som kunne være værdifuld for myndighederne at bruge her nu for at skabe den bedst mulige klimasikring og egentlig også for at kunne bruge pengene bedst muligt, når vi nu ved og er enige om
Søren Gade (V), 2003-02-18:
Lovforslaget kræver, at der kun gives fuldmagt til bestyrelsen til en bestemt generalforsamling med en på forhånd kendt dagsorden, og dette støtter Venstre, idet aktionæren dermed er fuldt bekendt med de forhold, som fuldmagten vedrører, og derfor aktivt har taget stilling til fuldmagten og dens indhold.
Simon Kollerup (S), 2020-10-20:
Det drejer sig for det første om reglerne om, at Lægemiddelstyrelsen skal godkende kliniske afprøvninger på mennesker af lav- eller mellemrisikoudstyr og af produkter uden medicinsk formål, og for det andet skal der fastsættes krav om, at distributører af produkter uden medicinsk formål skal registreres hos Lægemiddelstyrelsen.
Stine Brix (EL), 2018-11-23:
Men vi har også peget på, at det helt fundamentale problem i forbindelse med ringe kvalitet af tolkning er, at vi ikke har en egentlig tolkeuddannelse i Danmark, ligesom der ikke er et krav til i den her sammenhæng regionerne, i andre sammenhænge domstolene, asylsystemet osv., om, at man skal bruge de tolke, som så er uddannet eller i den her sammenhæng certificeret.
Pernille Rosenkrantz-Theil (EL), 2003-04-11:
Det er et godt og nødvendigt forslag, som Kristeligt Folkeparti har fremsat, for et af de store, tunge problemer, vi desværre fortsat har i Danmark med ligeværd og frigørelse fra kønsrollernes snærende bånd, er det kønsopdelte arbejdsmarked.
Christian Rabjerg Madsen (S), 2016-05-11:
Kigger vi på det vandelskrav, der er i forslaget, og kravet i forbindelse med forfalden gæld til det offentlige, så er det også, synes jeg, relativt oplagt, at det vil skille fårene fra bukkene i branchen og dermed selvfølgelig vil rydde ud i nogle af de aktører, som kan finde på at begå social dumping.
Elisabeth Geday (RV), 2005-03-01:
Afslutningsvis vil jeg rose beskæftigelsesministeren for allerede at have taget højde for en række af de kritikpunkter, som blev taget op, da forslaget blev behandlet i den seneste samling, og jeg glæder mig til, at en lignende lydhørhed vil vise sig under det kommende udvalgsarbejde.
Christian Rabjerg Madsen (S), 2024-10-03:
Men jeg er glad for, at beskæftigelsesministeren har sagt, at man vil kigge på de her sager, for jeg er selv påvirket af de samme udsendelser, som hr. Morten Messerschmidt har set. Hvad angår en mere retfærdig pension, har vi sagt, at det skal ske i god tid før 2030.
Yildiz Akdogan (S), 2018-01-24:
Grunden til, at jeg stiller det her spørgsmål, er, at der er kommet endnu et meget interessant og måske et meget klart bevis på, at Tyrkiet er på vej i den forkerte retning, og det er netop den her bekymring fra EU's talspersons side i forbindelse med den her sag om to journalister.
Søren Pape Poulsen (KF), 2017-04-05:
Jeg siger bare, at hvis det er et byråd, der skal afgøre det, har vi for det første i det her land byråd med meget forskellige politiske flertal, der kunne finde på nogle meget sjove ting – det kunne være om mange andre emner end det her – og der skal vel et eller andet sted være en balance, tænker jeg.
Theresa Scavenius (ALT), 2023-05-23:
Jeg tænker bare, at almindelige borgere derude ikke kan forstå – det regner jeg med, for jeg kunne i hvert fald ikke som almindelig borger, der var ny det her hus, forstå det – hvordan man i det her hus har skabt nogle bestemte kulturelle logikker, der er vigtigere end samfundet.
Lene Espersen (KF), 1998-11-19:
Der har desværre været eksempler på økologisk produktion, der ikke har levet op til de økologiske produktionsmetoder, og det mener jeg er ærgerligt for erhvervet, og det er i det hele taget ærgerligt for, om man så må sige, den forbrugerservice, der ligger i, at man kan stole på, at produkterne nu også er det, som de egentlig er mærket til at være.
Birthe Rønn Hornbech (V), 2008-10-21:
Meningen er selvfølgelig, at det skal kunne administreres smidigt, så alt for firkantede, processuelle regler i selve lovteksten kan komme til at virke strammende, men lad os høre om, hvad det er, man specielt har tænkt sig fra Socialdemokratiets side, lad mig få et spørgsmål om det, så kigger vi selvfølgelig på, hvad det er, man mener der mangler.
Anne Baastrup (SF), 2003-12-16:
Det er nogle bemærkninger, som får én til at tvivle på, om ministeren har kendskab til, hvor vanskeligt det er i Danmark at blive godkendt til adoption, og jeg er sikker på, at de myndigheder, som sidder med adoptionssager, tager sig til hovedet over den manglende tillid, som integrationsministeren og et flertal af partier her i Folketinget har til disse myndigheders evne til at vurdere, om en ansøgning om adoption er ærligt ment.
Mogens Jensen (S), 2011-05-17:
Jamen det er samme emne, der får mig til at spørge ordføreren, for ordføreren brugte meget store ord om Europarådets virksomhed: Nu har det fungeret i 60 år, ordføreren var stolt, og det er et vigtigt arbejde osv. Så er det jo, at jeg må spørge ordføreren, om det ikke også falder ordføreren for brystet.
Bjørn Brandenborg (S), 2024-06-04:
Jeg kan huske, da ordførerens kollega, det var den daværende formand for Enhedslisten eller politisk ordfører, eller hvad det er, man kalder det, var uddannelsesordfører i sidste periode og valgte at kalde den her aftale for et regulært blodbad, fordi man tillod sig at foreslå at reducere 6 pct. i optaget på universiteterne for at sørge for, at der kunne være gode uddannelsesmuligheder i Slagelse, i Svendborg, i Hjørring, i Esbjerg og alle mulige andre steder.
Lars Kramer Mikkelsen (S), 2003-11-20:
Jeg vil godt spørge hr. Ulrik Kragh, om han kan bekræfte, at umiddelbart efter en byfornyelse af en ejendom vil huslejerne kunne stige med det samme ved indflytning med 25 pct. og inden for en tiårig periode til mindst det dobbelte af, hvad huslejen var, inden byfornyelsen blev sat i gang.
Johanne Schmidt-Nielsen (EL), 2017-05-19:
Jeg synes jo, at det kunne være interessant at høre Dansk Folkepartis svar på det meget simple spørgsmål, man så kan stille, nemlig om det betyder, at de her mennesker fra det danske mindretal i Tyskland skal opgive deres tyske statsborgerskab for at få lov til at få det danske statsborgerskab.
Per Stig Møller (KF), 2006-09-14:
År efter år har FN bedt om, at man rykker ind og hjælper det irakiske demokrati, og Irak er jo også taknemmelig for, at vi hjælper og har netop meddelt, at de opretter en ambassade i Danmark, fordi vi har et så godt samarbejde i forbindelse med at styrke demokratiet og stoppe terrorisme.
Martin Lidegaard (RV), 2015-11-17:
Hvad er egentlig grunden til, at man har valgt allerede i år med tilbagevirkende kraft at beskære den danske udviklingsbistand til 0,73 pct. og dermed bryde en lang række, ganske vist ikke juridisk indgåede, aftaler med en lang række forventninger, som en masse danskere, der arbejder med de her ting, har haft, og som vores udenlandske partnere har haft, men som jo først og fremmest de mennesker, som arbejder for at kæmpe sig ud af fattigdom, og som Danmark havde lovet midler i 2015, har haft?
Lennart Damsbo-Andersen (S), 2010-11-05:
Når EU-borgere her ikke allerede har den stemmeret, som andre EU-statsborgere ellers har, skyldes det, at de på grund af deres særlige arbejdsforhold ikke opfylder bopælskravet og ikke er registreret i cpr-registeret, sådan som den nuværende danske lovgivning forudsætter.
Aaja Chemnitz Larsen (IA), 2018-12-18:
Vi vil gerne opfordre regeringen til at sikre en mere demokratisk diskussion omkring strafferammer eller sanktionsrammer, fordi vores retfærdighedssans bliver krænket, når det er, vi ser, at krænkerne ikke får en tilstrækkelig streng foranstaltning, og vi mener, der er behov for en drøftelse omkring, hvordan vi kan sikre, at retsfølelsen også står mål med de foranstaltninger, som der er.
Mai Villadsen (EL), 2022-05-23:
For det er rigtigt, at den disponible indkomst bliver mindre, når man beder folk om at betale mere for cigaretterne eller plastikposerne eller andet, og derfor skylder regeringen også i mine øjne i forhold til en ydelsesaftale, som bidrager til at mindske uligheden og hjælpe de mennesker, som har mindst i vores samfund som følge af de forandringer, I lavede.
Søren Søndergaard (EL), 2000-03-16:
Det er sådan set præcis den samme, som jeg refererede fra det blad, som jeg læste op af. Men det jeg synes er tankevækkende, når hr. Henrik Svane snakker om pragmatiske løsninger, er, at de forældre, der altså er rodfæstede ikke i en specielt udenlandsk kultur, ikke en specielt sydlandsk kultur, men en kultur, der ganske rigtig er gammeldags og skal bekæmpes, tvinger deres børn til at blive gift mod deres børns vilje, ja, så tror hr. Henrik Svane, at man kan løse problemet ved at fortælle dem: Ja, men hvis I skal have lov til stadig væk at gøre det, så skal I også tvinge jeres børn til at lyve over for myndighederne.
Søren Egge Rasmussen (EL), 2024-11-27:
Så kunne vi jo bare nøjes med en førstebehandling og klappe det af der, men det er jo ikke tilfældet, og jeg synes, at de mennesker, de ildsjæle ude på landet, der har knoklet med termonet og den fælles løsning, i højere grad skulle imødekommes.
Torsten Schack Pedersen (V), 2014-01-29:
Så er det da temmelig nemt i dag at spørge skatteministeren: Er det niveauet fra 2011, man mener er det provenuneutrale udgangspunkt, eller er det det provenu, man har fået ind efterfølgende, hvor man har forhøjet registreringsafgiften med 1 milliard?
Lotte Bundsgaard (S), 2003-02-07:
Socialdemokraterne er derfor umiddelbart positivt stemt over for hovedelementerne i regeringens forslag, men det er afgørende for os, at målet ikke er hverken at effektivisere eller sortere udlændingene, men derimod at sikre, at så mange som muligt lærer dansk og får kendskab til det danske samfund på et ordentligt niveau.
Ole Stavad (S), 2000-04-11:
Det mener jeg bestemt ikke der er nogen grund til at kritisere hverken DR eller den pågældende journalist for, hvorimod den var skæmmet i ekstrem grad af forkerte beregninger og oplysninger, var mangelfuld osv., og derfor var jeg, da jeg kunne konstatere det med det blotte øje, særdeles tilbageholdende med at drage nogle forhastede konklusioner.
Morten Helveg Petersen (RV), 2001-05-15:
I øvrigt når vi har haft tidligere debatter her i salen, og jeg har forsøgt at spørge Venstres ordfører om, hvorvidt man ligefrem ville hæve værdien af rentefradraget under en eventuel kommende borgerlig regering, ja, så har man i hvert fald heller ikke givet klart svar på det.
Simon Emil Ammitzbøll-Bille (UFG), 2020-04-02:
Det skal forstås på den måde, at oppositionspartier hurtigt kan få brug for stemmerne fra et lille støtteparti ved en senere lejlighed, og derfor er det en kortfristet glæde at ydmyge et mindre støtteparti, når man er et større oppositionsparti.
Morten Løkkegaard (V), 2015-11-12:
Vi kan jo selvfølgelig godt blive ved med at tage en semantisk diskussion heroppe om, hvordan man tolker hvad, men jeg synes, at det, jeg gør, og det, jeg prøver at sige her, er redeligt og ordentligt, uagtet at jeg godt kan forstå, at organisationer, når de så bliver punket af andre politiske interesser, får travlt med at være forsigtige.
Klaus Hækkerup (S), 2005-05-13:
Så mit hypotetiske spørgsmål er: Hvis nu det her var provenuneutralt, at man altså satte kørselsafgiften sådan, at det provenutab, man havde, hvis man afskaffede vægtafgiften og eurovignetordningen, blev dækket ind via en dansk Maut, ville det så være i strid med skattestoppet, eller ville det ikke være i strid med skattestoppet?
Pernille Rosenkrantz-Theil (S), 2023-05-26:
Nu har vi behandlet relativt mange både beslutningsforslag og spørgsmål her i salen, og det er ufattelig sjældent, at der – i hvert fald fra den side af salen, der har fremsat de her forslag – kommer noget som helst, der handler om at indrette området mere hensigtsmæssigt på selve lovgivningsdelen.
Helle Løvgreen Mølvig (RV), 2015-05-13:
En anden ting, vi Radikale er meget tilfredse med i lovforslaget, er fravigelsen af planlovens krav om landzonetilladelse ved genoptagelse af en boligs helårsanvendelse, så uanset i hvor lang tid en bolig har haft fritidsstatus, fritages fleksboliger, både nuværende og kommende, fra kravet om en landzonetilladelse.
Line Barfod (EL), 2002-11-18:
Så vil jeg gerne gentage endnu en gang, at Enhedslisten støtter forslaget, fordi vi mener, at det er godt, at der kommer flere penge til dem med de laveste indtægter, men vi havde gerne set, at det var en permanent løsning, og det håber vi lykkes, og vi havde gerne set, at der ikke samtidig blev skåret på andre områder, hvor det rammer de ældre.
Lea Wermelin (S), 2016-04-13:
Så står jeg her med regeringens udspil, hvor jeg jo kan se – og det bekymrer mig noget – at man i forhold til det, man har taget fra vores regeringsudspil, altså de mål, der skal være for gymnasiereformen, har valgt at tage det mål ud, der handler om, at gymnasierne skal mindske betydningen af elevernes sociale baggrund i forhold til elevernes faglige resultater.
Kaare Dybvad (S), 2017-01-18:
Mener ministeren ikke, det skaber et selvstændigt problem i de her boligområder, at man på den måde har mennesker, som på en eller anden måde risikerer ikke at ville stå ved de ting, de gør, fordi de på den måde kan sætte sig i så stor en gæld, at de aldrig kan komme ud af den?
Knud Kristensen (KF), 2008-04-03:
Det, som jeg har oplevet i udvalgsarbejdet igennem de 4 ½ måneder, jeg har været medlem af Folketinget, er netop, at der i hvert fald er kommet forslag fra oppositionen om enormt store bøder til erhvervet bredt i Danmark, så jeg kan kun bekræfte, at det er et af hr. Bjarne Laustsens foretrukne midler, når man taler om erhvervet.
Jens Peter Vernersen (S), 2003-09-09:
Jeg må åbenbart tage det en gang mere for hr. Thulesen Dahl: Socialministeriet yder tilskud til DSB's særlige passagergrupper, det er 65-billetter, og det er unge under 26 år, og det er det, som hr. Thulesen Dahl har accepteret, nemlig at disse tilskud ikke mere skal gives til de ældre.
Margrethe Vestager (RV), 2010-06-02:
Det, der er vigtigt for os, når vi har peget på fru Helle Thorning-Schmidt som leder af en kommende regering, er, at vi håber, der så kan føres en anden politik – en politik, som afspejler, at man ønsker at genopbygge udviklingsbistanden, at man ikke ønsker at sende Danmark i krig med én stemmes flertal, og at man ønsker en udenrigspolitik, som har en anden vægtning i stedet for at være så krigerisk, som den har været under Fogh og Løkke, for bare at give nogle ganske få eksempler.
Lars Løkke Rasmussen (V), 2010-10-07:
Derfor gav jeg ikke det udenrigspolitiske så stor bevågenhed, som man måske almindeligvis ville gøre – det gjaldt NATO-spørgsmål, det gjaldt en række handelspolitiske spørgsmål, og det gjaldt derfor naturligvis også en række arktiske spørgsmål.
Eigil Andersen (SF), 2012-01-27:
Jeg vil også med hensyn til starthjælpen, som var på 6.600 kr. før skat pr. måned – 6.600 kr. før skat pr. måned – sige, at det er så lille et beløb, at man selvfølgelig burde hæve det, for det leder folk ud i kriminalitet og sort arbejde.
Frank Jensen (S), 1998-01-15:
Jeg er lige så optaget, som hr. Helge Adam Møller er, af, at vores fængsler skal være narkofri, og hvis vi alene kunne gøre det ved en vedtagelse her i Folketinget om, at fængslerne skulle være narkofri, så lad os da gøre det hellere i dag end i morgen.
Mette Abildgaard (KF), 2017-05-31:
Men som Noa Redington, som er en mand, som jeg tror spørgerens parti finder meget klog – han har i hvert fald været rådgiver for en tidligere socialdemokratisk statsminister – udtalte, så skulle boligejerne være glade for, at Det Konservative Folkeparti havde siddet i det forhandlingslokale, for det var os, der kæmpede den hårdeste kamp for boligejerne.
Ole Hækkerup (S), 2013-03-14:
For mig er det, vi behandler i dag, derfor udtryk for, at det – både når det handler om den demokratiske legitimitet, der kommer af, at man skal sikre borgernes individuelle frihedsrettigheder, og når det handler om den demokratiske legitimitet, der kommer af, at den lovgivende magt skal kunne udøve kontrol med den udøvende magt – bliver bedre med det her lovforslag.
Jann Sjursen (KRF), 2000-05-24:
Vi er nemlig stærkt betænkelige ved den nye praksis, der indebærer, at sigtede nu fra et monitorrum kan overvære videoafhøring af børn, og vi er stærkt betænkelige ved, at børn kan blive konfronteret med oplysning om, at en eventuel krænker, i hvert fald en sigtet, rent faktisk overværer selve afhøringen
Peter Christensen (V), 2003-01-14:
Så kan man selvfølgelig være imod skattestoppet, for så kan man have en uansvarlig udgiftspolitik og lave omlægninger, så det ser ud af lidt, men der vil aldrig kunne være tale om ægte skattelettelser, og derfor er jeg desværre nødt til at have skattestoppet med i den drøftelse, vi har i dag.
Mette Thiesen (NB), 2019-11-01:
Siden 2001, hvor Dansk Folkeparti har haft enorm indflydelse i 14 af de 18 år, har der været 34 afstemninger om at give tusindvis af udlændinge dansk statsborgerskab, og ud af de 34 har DF stemt for 14, senest i folketingssamlingen 2016-17, og det er et udtryk for et enormt svigt af danskerne af i dag og ikke mindst af danskerne af i morgen.
Trine Pertou Mach (EL), 2024-11-08:
Derudover er det også en mærkesag for Enhedslisten at sikre bedre forhold for regnbuefamilier, og vi har netop fremsat et beslutningsforslag om at give børn ret til mere end to forældre, hvilket vil gøre det muligt for flere lgbt+-personer at danne familie sammen.
Søren Espersen (DF), 2005-06-09:
Og hvad der er en pludselig opstået tanke i Chiracs hoved, bliver jo som bekendt i næste øjeblik til officiel EU-politik, og når noget er officiel EU-politik, så retter den danske regering ind, og så tilsidesætter regeringen – og det er det væsentlige – i samme sekund den pligt, som grundloven ellers pålægger regeringen, nemlig suverænt og uden fremmed indblanding at føre Danmarks udenrigspolitik.
Kim Edberg Andersen (DD), 2026-02-25:
Så er der bare lige den der problemstilling med, at ministeren selv sad med til den samme tekniske gennemgang, som jeg gjorde, hvor vi fik at vide, at der, hvor man egentlig kunne se de her pesticider og ligesom lave konklusioner ud fra, jo kun var på sandjorde. Dem er der rigtig mange af i Nordjylland, det er jeg klar over, men det er der ikke sådan rigtig alle de andre steder, og der sagde ministerens egne folk jo, at der var en problemstilling der.
Kristian Jensen (V), 2000-01-18:
Men der skal også være sammenhæng i den politik, vi fører herindefra, og når vi snakker om brug af tips- og lottomidler, så er der lavet et forlig på området, der ser tingene i en helhed, og vi blev i juni 1998 enige om, hvordan pengene skal fordeles til alle de formål, der er.
Helge Adam Møller (KF), 1999-10-27:
Lad mig illustrere det med et ganske almindeligt eksempel: Vi har en mand eller en kvinde, det er lige meget. De kommer til Danmark eksempelvis i begyndelsen af 1940'erne, de er sunde og raske og velfungerende på enhver måde, men de bruger ikke den tid og energi, der er nødvendig, når man kommer til et fremmed land, til at lære sproget, således at de kan gøre sig forståelige.
Morten Messerschmidt (DF), 2008-05-06:
I stedet for at rende rundt som en anden pessimist og sige, at det også er grimt, at regeringen er så uvillig, at man ikke kan få noget som helst igennem og nu skal vi snart have et topmøde, hvor det bliver skændigt for Danmark, kunne man jo vælge den modsatte tilgang til det og sige: Hvor er det bragende godt, at vi er det land blandt 27 europæiske lande, som har den allermest effektive kulafbrænding; hvor er det godt, at vi er det land, som virkelig kan gå foran med faklen i hånden og sige, at sådan skal man afbrænde kul.
Ole M. Nielsen (KRF), 1999-01-20:
Dette lovinitiativ skyldes jo egentlig, at der er sket en utilsigtet begrænsning af adgangen til refusion for ydelser efter den nye servicelov, og det havde den konsekvens, at kommuner, som husede forsorgshjem, fængsler, revalideringstilbud til især sent udviklede osv., selv skulle betale kontanthjælp til alle de borgere, som midlertidigt opholdt sig i deres kommune. Et konkret tilfælde var institutionen for hjemløse Møltrupgaard i Trehøje Kommune i Jylland.
Eva Kjer Hansen (V), 2005-06-16:
Jeg bliver så nødt til, som jeg var inde på tidligere, at henvise til, at vi på et meget tidligt tidspunkt i forbindelse med diskussionen om kommunalreformen allerede har givet en række indrømmelser til Det Radikale Venstre og Socialdemokratiet med hensyn til decentraliseringsgraden fra starten af.
Line Barfod (EL), 2009-12-02:
I søndags skrev Ekstra Bladet om Jackie Kjøller, der er alene med to børn, og som ikke kan arbejde på de skæve arbejdstider, der er i det arbejde, hun ellers er uddannet til at tage, for så kan hun jo ikke tage sig af sine to børn, og hun har ikke noget netværk, der kan hjælpe med børnene.
Martin Henriksen (DF), 2017-06-02:
Romaerne, der camperer i lejre i danske byers parker, som stjæler og truer og efterlader affald og det, der er værre, i så svær grad, at det i visse tilfælde er forbundet med sundhedsfare at rydde op efter dem, er en uvelkommen byrde, og hvis det stod til Dansk Folkeparti, skulle de sendes ud af landet.
Marianne Jelved (RV), 2002-12-06:
Det spørgsmål, fru Gitte Seeberg ikke fik fat i til allersidst i mit tidligere indlæg, gentager jeg: Venstre og De Konservative gik til valg med det ønske at afskaffe ventelisterne, og til det brug tog man 1,5 mia. kr. fra ulandshjælpen.
Inger Støjberg (V), 2011-03-30:
Når det så er sagt, er det jo sådan, at Svendborg Kommune jo netop har ligget meget højt med hensyn til antallet af tildeling af førtidspensioner, og derfor synes jeg faktisk, at det er meget fornuftigt, at man fra kommunens side også kigger sig selv i kortene og ser på, om man kan få nedbragt antallet af sager, for som fru Tina Petersen også selv siger, skal det jo være de rigtige, der får førtidspension.
Uffe Elbæk (UFG), 2020-11-20:
Det var jo på alle måder en bekymrende konklusion, de kom med, nemlig at ud af alle verdens lande – og jeg tror, vi er oppe på 193 lande – var der 80 lande, hvor det var gået tilbage for demokratiet, og der var kun et land, hvor det var gået frem for demokratiet, og i alle andre lande var det status quo.
Tom Behnke (KF), 2009-05-18:
Hvis anklagemyndigheden gør det, kan domstolene tage det med, når straffen skal udmåles, og når det er tilfældet, er det altså almindelig praksis, at domstolene tillægger det strafskærpende virkning, at børn har overværet den vold, der er blevet udøvet.
Hans Andersen (V), 2004-10-29:
Det lovforslag, som vi har til behandling i dag, handler om, at vi skal sørge for at give lovhjemmel til, at man kan gå ind i konkrete sager, hvor en psykisk syg har begået kriminalitet, og vurdere, om der i disse sager er foregået noget, hvor man kan sige, at det behandlingstilbud, den pågældende psykisk syge har fået, har været medvirkende årsag til, at den psykisk syge har begået kriminalitet.
Henrik Dam Kristensen (S), 2010-03-24:
Jeg synes, det ville være gavnligt, hvis miljøministeren i dag ville slå fast, om det er de meldinger, vi har hørt fra forskellige medlemmer af Venstres folketingsgruppe, om, at indfasningen af vandmiljøhandlingsplanen såmænd godt kan vente til 2027, der gælder, eller om det er den dato, som både den nuværende miljøminister og forgængeren har givet, nemlig omkring 2015.
Karina Adsbøl (DF), 2013-01-22:
For udlejere vil forslaget give mulighed for at opnå et større afkast af energibesparende foranstaltninger og energirenoveringer, ligesom det kan give udlejerne større sikkerhed for, at det forventede afkast faktisk opnås, og for lejere vil forslaget give mulighed for at opnå lavere energiudgifter.